Amanzi Abhubhisa Izwe—Ingabe Asazolibhubhisa Futhi?
Ungathanda ukufunda lesi sihloko ngalolu limi: %%?
UMA singafa, ingabe uNkulunkulu uyothanda ukusivusa, noma ukusenza sibuye siphile?— Indoda elungile uJobe yayikholelwa ukuthi uNkulunkulu uyathanda. Ngakho lapho uJobe ecabanga ukuthi usezokufa, wathi kuNkulunkulu: “Uyobiza, futhi mina ngiyokuphendula.” UJobe wathi uJehova uNkulunkulu wayeyokulangazelela, noma wayeyothanda kakhulu ukumvusa.—Jobe 14:14, 15.
Ngesikhathi uJesu esemhlabeni, wabonisa ukuthi uJehova uyazithanda izingane ezincane. Uzokhumbula ukuthi uJesu wayezinika isikhathi sokuxoxa nezingane ngoNkulunkulu. Kodwa bewazi yini ukuthi uNkulunkulu wanikeza uJesu amandla okuvusa izingane ezifile?— Ake sixoxe ngesikhathi uJesu avusa ngaso indodakazi kaJayiru eyayineminyaka engu-12.
Abantu baqala ukuhleka uma uJesu esho lokhu ngoba bayazi ukuthi intombazane ifile. Ucabanga ukuthi kungani pho uJesu ethi ilele?— Ucabanga ukuthi isiphi isifundo afuna ukusifundisa abantu?— Ufuna bazi ukuthi ukufa kufana nokulala zwi ubuthongo. Ufuna ukubafundisa ukuthi ngamandla kaNkulunkulu, angamvusa kalula umuntu ofile njengoba nje nathi singamvusa umuntu olele.
Umama othile uhamba nabantu abeze emngcwabeni wendodana yakhe lapho besuka eNayini. Kwaqale kwafa umyeni wakhe, futhi manje sekufe ingane yakhe okuwukuphela kwayo. Inhliziyo yakhe ayive ibuhlungu! Abantu abaningi baseNayini balandela abantu abathwele isidumbu sendodana yakhe njengoba bephuma kuleli dolobha. Lo mama uyakhala, futhi akukho lutho abangamduduza ngalo abantu.
Ngalolu suku, uJesu nabafundi bakhe babeya edolobheni laseNayini. Eduze kwesango ledolobha, bahlangana nabantu abayongcwaba indodana yalo mama. Lapho uJesu ebona lo mama ekhala, uyamzwela. Inhliziyo yakhe iyathinteka njengoba embona edabuke kakhulu kangaka. Ufuna ukumsiza.
Cabanga nje ukuthi lo mama wazizwa kanjani! Ubungazizwa kanjani wena uma umuntu omthandayo ofile evuswa?— Ingabe lokhu akubonisi ukuthi uJesu uyabathanda ngempela abantu futhi uyathanda ukubasiza?— Cabanga ukuthi kuyoba mnandi kanjani ukuhlangabeza abantu abavusiwe ezweni elisha likaNkulunkulu!—2 Petru 3:13; IsAmbulo 21:3, 4.
Ngaleso sikhathi abanye babantu abayovuswa kuyoba abantu esibaziyo, kuhlanganise nezingane. Siyobe sibazi njengoba nje uJayiru ayeyazi indodakazi yakhe lapho uJesu eyivusa. Abanye kuyoba abantu abafa kudala. Kodwa uNkulunkulu ngeke abakhohlwe nakuba babephila kudala.